Facultatea de Construcţii

Departamentul Structuri

**REFERAT**

privind scoaterea la concurs în anul universitar 2024-2025, semestrul II a postului vacant de

**Profesor poziția 4**

din Statul de funcţii al Departamentului Structuri

Subsemnatul Conf. Dr. Ing. Attila Puskas, în calitate de Director al Departamentului Structuri, în conformitate cu Art. 11 (6) din “*Metodologia de concurs pentru ocuparea posturilor didactice și de ercetare vacante din Universitatea Tehnică din Cluj-Napoca*”, propun scoaterea la concurs a postului vacant de **Profesor - perioadă nedeterminată, poziția 4** din Statul de funcţii al Departamentului Structuri.

**1. Descrierea postului**

Postul de **Profesor** poziția 4 din Statul de funcţii al Departamentului Structuri, conţine următoarele discipline:

* Structuri metalice I, - Lic.(curs ,lucrari) CE
* Constructii metalice ușoare (bare cu pereți subțiri)-Master(CURS) PASLM

Postul are o medie de *7 ore convenționale* pe an, așa cum rezultă din extrasul din statul de funcţii atașat.

Postul cuprinde activități de predare (curs, proiect și laborator) și activitățile didactice complementare: examene, verificări, pregătirea tematicii lucrărilor de laborator și a temelor pentru acasă, corectarea temelor, evaluarea studenților pe parcursul semestrului. De asemenea, postul presupune activități de pregătire metodică, participarea la elaborarea de materiale didactice în domeniul disciplinelor cuprinse în post (manuale, îndrumătoare de lucrări, culegeri de probleme etc.), precum și activităţi de cercetare știinţifică materializate prin publicarea de lucrări în reviste de prestigiu, participarea la manifestări știinţifice etc.

**2. Descrierea atribuţiilor aferente postului**

**2.1. Obiectivele postului**

Desfășurarea activităţilor didactice, de cercetare și instituţionale în concordanţă cu valorile, misiunea și standardele de calitate ale Universităţii Tehnice din Cluj-Napoca precum și cu bunele practici internaţionale din domeniul Ingineriei Civile.

**2.2. Responsabilităţi**

Ocupantul postului are următoarele obligaţii:

* Să cunoască și să respecte prevederile Cartei UTCN și ale întregului cadru reglementar în vigoare;
* Să pună în aplicare Hotărȃrile Consiliului de Administraţie, ale Senatului UTCN și Consiliului Facultăţii de Construcţii, Deciziile Biroului Consiliului de Administraţie și ale Consiliului Departamentului Structuri precum și Ordinele Rectorului care vizează activitatea departamentului;
* Să răspundă proactiv solicitărilor directorului de departament privind angrenarea în activităţi care asigură buna funcţionare în plan didactic și administrativ a departamentului, facultăţii și universităţii;
* Să informeze directorul de departament cu privire la orice solicitări primite de la un nivel superior;
* Să presteze activitate didactică de calitate, în conformitate cu bunele practici din domeniu și standardele de calitate de calitate din domeniu;
* Să își perfecţioneze continuu pregătireaprofesională în domeniul știinţific de bază precum și în altele complementare;
* Să respecte programul de lucru, să aibe o atitudine decentă atȃt în universitate căt și în afara ei;
* Să respecte studenţii, să comunice cu aceștia respectȃnd etica și deontologia profesională;
* Să întocmească anual Raportul de autoevaluare privind activităţile desfășurate în anul universitar anterior și să îl depună spre avizare pȃnă la data de 15 octombrie a fiecărui an;
* Să desfășoare activităţi de cercetare știinţifică, să publice rezultaul acestora sub afilierea la UTCN și să le înregistreze corect în baza de date SIMAC.

De asemenea, are următoarele responsabilităţi:

* Să respecte drepturile persoanelor cu privire la datele cu caracter personal;
* Să respecte obligaţiile cu privire la prevenirea și protecţia în domeniul securitătii și sănătăţii în muncă;
* Să cunoască prevederile legale privind prevenirea și apărarea împotriva incendiilor;
* Să efectueze controlul anual la un cabinet de Medicina muncii și să depună rezultatul la sediul departamentului.

Ocupantul postului este încurajat să se implice în activităţi de coordonare a cercurilor știinţifice studenţești, pregătirea studenţilor pentru participarea la concursuri profesionale sau aplicative, precum și în activităţi de promovare a universităţii.

**2.3. Relaţii ierarhice**

Ocupantul postului este subordonat direct directorului de departament.

Pe plan didactic, se subordonează titularului disciplinei unde susţine ore de aplicaţii.

**2.4. Relaţii de colaborare**

Ocupantul postului colaboreză, pe plan intern, cu personalul didactic și didactic auxiliar care susţine ore la disciplinele cuprinse în post.

Sunt încurajate relaţii de colaborare internă cu toţi membrii departamentului, îndeosebi în domeniul cercetării știinţifice.

În plan extern, sunt încurajate relaţii de colaborare cu membrii comunităţilor academice din UTCN, ţară și străinătate, atȃt pe plan didactic cȃt și în domeniul cercetării.

**2.5. Indicatori de performanţă**

Evaluarea performanţei cadrului didactic se va face pe baza Raportului anual de autoevaluare în conformitate cu următorii indicatori:

* Gradul de îndeplinire a atribuţiilor din Fișa postului;
* Gradul de îndeplinire a standardelor de cercetare (SIMAC);
* Gradul de satisfacţie al studenţilor (evaluarea de către studenţi – Metodologie EADS);
* Conduita morală și comportamentul în departament (evaluarea colegială);
* Gradul de implicare în activităţi care nu sunt cuprinse explicit în fișa postului (evaluarea directorului de departament).

**3. Nota de fundamentare**

* Din perspectiva strategiei de dezvoltare a departamentului, scoaterea la concurs a postului de **Profesor** poziția 4, este considerată oportună, fiind menită să întărească capacitatea didactică a grupului de discipline *Structuri metalice*, cu activități didactice ale postului la disciplinele Structuri metalice și Constructii metalice ușoare (bare cu pereți subțiri)-Master(CURS) PASLM. În același timp, fiind un post de profesor la Departamentul Structuri, prin crearea celui de-al patrulea post de profesor în cadrul departamentului se consolidează direcțiile de cercetare prin doctoranzii noi atrași, și respectată politica în domeniul resursei umane a departamentului Structuri de a promova orice cadru didactic care indeplinește caracteristicile și indicatorii de performanță, cu atât mai mult cum astăzi în cadrul Departamentului Structuri activează doi colegi ai colectivului Structuri metalice, afiliați la Școala Doctorală a UTCN.

Menționez că disciplinele acestui post au fost susţinute pȃnă acum și în regim de plata cu ora și, în consecinţă, nu reprezintă o cheltuială financiară suplimentară pentru Facultatea de Construcţii.

**4. Condiţii specifice de ocupare a postului**

Îndeplinirea standardelor minimale obligatorii pentru ocuparea postului de Profesor nedeterminată prevăzute în “*Metodologia de concurs pentru ocuparea posturilor didactice și de cercetare vacante din Universitatea Tehnică din Cluj-Napoca*”, în vigoare la data desfășurării concursului pentru ocuparea postului.

Deținerea atestatului de abilitare și a calității de conducător de doctorat, precum și îndeplinirea standardelor ,minimale pentru ocuparea funcției de profesor universitar, standarde aprobate conform art. 156 din Legea învățământului superior nr. 199/2023, cu modificările și completările ulterioare.

Data avizării în Departamentul Structuri Director Departament Structuri

16,09,2024 Conf.dr.ing. Attila Puskas

Data avizării în Consiliul Facultăţii de Construcţii Decan

\_\_\_\_\_\_\_\_\_\_\_ Prof. dr. ing. Daniela -Lucia MANEA